Iktatószám:

Napirend sorszáma:

**Előterjesztés**

**Hévíz Város Önkormányzatának Képviselő-testülete**

**2011. november 7-ei, rendkívüli nyilvános ülésére**

**Tárgy:** Hévíz, Nyírfa utca egyirányúsítása, valamint Nyírfa u.-Bartók B. u. sarok járda kiképzése.

**Az előterjesztő:** Papp Gábor polgármester

**Készítette:**  Karsádi György főépítész

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor s.k.

polgármester

**I.**

**TÁRGY ÉS TÉNYÁLLÁS ISMERTETÉSE**

Tisztelt Képviselő Testület.

Németné Péter Erika, Hévíz Bartók B. u. 2 sz. alatti lakos telekvásárlását a T. Képviselő Testület 2011. okt. 25-i ülésén jóváhagyta. Az engedélyezési eljárás közben szomszédsági panasz érkezett be, mely kezelése érdekében, még az okt. 25-i Testületi ülés előtti órában egyeztetést folytattam a szomszédsággal (dr. Kása) a helyszínen és megegyeztem a Némethné Péter Erika földvásárlásával és kerítés építése ügyében. Ez alapján történt a Képviselő-testületi döntés.

A helyszíni szemle alkalmával – a telekvásárlástól független kérdésként – megállapítottam, hogy a Nyírfa utca kétirányú gépjármű közlekedése az utca 4,00 m-s szélessége miatt rendkívül balesetveszélyes. Ezért javaslom az utca egyírányúsítását Nyugati irányból indulva a Sante Hotel Keleti kerítésétől az alsó Bartók B. utca sarkáig. Ezáltal az alsó Bartók B. utca zsákutcává válik, melyet szintén táblázni kell az utca elején.

A Némethné Péter Erika telekvásárlásával kapcsolatban szintén a helyszíni egyeztetés alkalmával megegyezés született közöttünk, hogy a megvásárolt telek kerítés építését úgy kell elvégezniük, hogy a kerítés és az úttest közötti cca. 1,2 m-s járdát szintbehozással és füvesítéssel nekik kell kialakítaniuk.

Az Önkormányzat Szervezeti és Működési Szabályzatáról szóló 26/2011. (III.30.) önkormányzati rendelet 71. § (4) bekezdése alapján- az ülés rendkívüli jellege miatt- az előterjesztést bizottsági tárgyalás nélkül terjesztem a Képviselő-testület elé.

**II.**

**HATÁROZATI JAVASLAT**

1. Hévíz Város Önkormányzatának Képviselő-testülete elrendeli – a fokozott balesetveszély miatt - a Nyírfa utca Sante Hotel felőli egyírányúsítását, egy időben az alsó Bartók Béla utca zsákutcává való nyilvánítását.

2. A Képviselő-testület felkéri Papp Gábor polgármestert, hogy a Némethné Péter Erika földvásárlási engedélyét a vásárlók járda kiképzési kötelezettségével egészítse ki.

3. A Képviselő-testület felkéri Papp Gábor polgármestert, hogy a fenti határozatról a kérelmezőket és a szomszédokat értesítse.

Felelős: Papp Gábor polgármester

Határidő: az 1. pont vonatkozásában 2011. dec. 15.

a 2. és 3. pont vonatkozásában azonnal.